આકાશમાંથી અગન જ્વાળા વરસી રહી છે, ત્યારે તાપથી બચવા માટે લોકો આરોગ્યપ્રદ પિણા, તરબુચ કે પછી માટલાની ખરીદી તરફ વળે છે, ભાવનગર શહેરમાં છેલ્લા એક સપ્તાહમાં શેરડીના સિસોડાઓ ધમધમવા લાગ્યા છે, તો તરબુચનું વેચાણ પણ વધ્યુ છે, રૃપિયા ૨૦ના કિલોના ભાવે તરબુચના ઠેર ઠેર માંડવા નખાયા છે, આ ઉપરાંત ફ્રિઝના પાણીના બદલે કુદરતી રીતે ઠંડુ પાણી થઈને કોઠામાં ટાંઢક આપતા માટલાની ખરીદી પણ વધુ છે, રૃપિયા ૬૦થી માંડીને ૯૫ રૃપિયા સુધીના માટલા બજારમાં મળી રહ્યા છે, આ સિવાય પણ લીંબુ સરબત પર જોક વધુ જોવા મળે છે, યાર્ડમાં લીંબુના ઢગલા જોવા મળી રહ્યા છે, જોકે હાલમાં લીંબુની માંગ વધે છે, જેની સામે પાક ઘટે છે, આથી ઉનાળાના આરંભ સાથે જ બજાર ભાવ પણ કડક રહે છે.